P3morgen

P3morgen er et norsk underholdningsprogram som har gått på NRK P3 siden 2003. Programmet erstattet det tidligere programmet Holger Nielsens Metode og sendes alle hverdager fra klokken 6 til 10 direkte fra NRK Marienlyst i Oslo. Programmet ledes av Martin Lepperød og Adelina Ibishi. De tok over etter Ronny Brede Aase (2009–2019), Silje Nordnes (2013–2019) og Markus Neby (2014–2019). Programmet har hatt litt ulike former opp gjennom årene. Dagens programkonsept så dagens lys i 2009, på samme tid som Ronny Brede Aase og Live Nelvik tok over programlederjobben.Programmet har ofte gjester, som regel kjendiser. I tillegg inneholder sendingene en rekke mer eller mindre faste innslag som er organisert etter tema og SMS-konkurranser. Programmet fører også en dialog med lytterne gjennom SMS og sosiale medier. P3morgen gis også ut som podkast11. januar 2022 ble det kjent at Martin Lepperød i mars 2022 slutter som programleder for radioprogrammet.


== Historikk ==
Det nåværende programmet så dagens lys i november 2009 med Ronny Brede Aase og Live Nelvik som programledere og Yngve Hustad Reite som sidekick. Silje Nordnes var først utegående reporter for programmet før hun ble vikar for Nelvik, som var i permisjon. Hustad Reite hadde sin siste sending 21. juni 2013 og over sommeren returnerte Nelvik til programmet med Nordnes fremdeles værende som programleder. Trioen fortsatte ut høstsesongen. Fra januar 2014 var det kun Nordnes og Brede Aase som fortsatte som programledere, men med Line Elvsåshagen som sidekick. Etter et halvår overtok Markus Neby rollen som sidekick og ble senere med som programleder.
Programmet har i løpet av de siste 10 årene hatt ulike sendetidspunkt. I begynnelsen gikk programmet mellom 07:00 og 10:00. 20. september 2010 ble dette utvidet til 06:30 til 10:00 i forbindelse med at programmet Grisetidlig sluttet å gå hverdager. 6. januar 2012 ble sendetiden redusert til 06:30 til 09:00 for å gi plass til det nye programmet Miksteip, men sendetiden ble utvidet igjen 28.  januar 2013 til 06:00-09:00, da P3natt kortet ned sendeflaten en halvtime. Denne sendeflaten besto frem til høstsesongen 2017, da den ble utvidet til 06:00-10:00. Denne sendeflaten varte helt frem til våren 2022, da det fra 9. mai av ble endret tilbake til 06:00-09:00 for å gi plass til P3Ligaen og Med All Respekt, som da flyttet fra P13 til P3.Tidligere programledere og reportere inkluderer blant andre Thea Klingenberg, Live Nelvik, Siri Kristiansen, Steinar Sagen, Rune Nilson, Shaun Henrik Matheson, Christine Lossius Thorin, Yngve Hustad Reite, Henrik Thodesen, Jørgen Strickert, Torkil Risan, Martin Jahr, Martin Beyer-Olsen og Kristine Riis. 
Det startet opp høsten 2003 under navnet Petremorgen.


== Priser ==
Programlederne Ronny Brede Aase og Live Nelvik ble i 2011 kåret til «Årets radionavn» og «Årets programledere» under Radiodager 2011. Under Radiodager året etter var programlederne nominert i kategoriene «Årets morgenflate» og «Årets programleder/programlederteam». Under Radiodagers prisutdeling Prix Radio 2014 vant de prisene «Årets morgenflate» og «Årets radioøyeblikk». I tillegg vant programlederne Aase og Nordnes «Årets programleder/programlederteam». I 2015 vant P3morgen «Årets morgenflate» og «Årets programleder/programlederteam»


== TV-sendinger ==
I 2015 sendte NRK halvtimeslange program på TV med høydepunkter fra dagens P3morgen. Disse sendingene gikk på NRK1 på dagtid og på NRK3 på kveldstid.20. desember 2019 sendte Nordnes, Aase og Neby sin siste sending fra Operaen i Oslo. Sendingen ble vist direkte på NRK2.


== Referanser ==


== Eksterne lenker ==
P3morgens nettside på P3